Subject: E-ITS praktilised töötoad
From: "Kristiina Heinoja" <[email-masked]>
To: "Kristiina Heinoja" <[email-masked]>
Date: Mon, 22 Sep 2025 12:54:04 +0300

Tere!

Kutsume teid osalema E-ITS praktilise rakendamise töötubade sarjas.
Infoturbestandardi töötubade eesmärgiks on anda esmased teadmised ja
praktilised oskused infoturbe halduse protsessi rajamiseks.

Ürituse sari koosneb kolmest üksteisega seotud kohtumisest:

I töötuba toimub 16.10.2025 ja on suunatud asutuse juhile. Kavas on
tutvustada küberturvalisuse seadusest tulenevaid kohustusi, E-ITSi
rakendamist ja infoturbe halduse protsessi ülesehitamist. Tegemist on
töötubade seeria ainukese puhtalt informatiivse päevaga.

II töötuba toimub 23.10.2025 ja on suunatud asutuses E-ITS rakendamise
eest vastutavatele isikutele. Töötoas osalemise ja iseseisva töö
tulemusena kaardistatakse asutuse varad, määratakse kaitsetarve ja
kirjeldatakse äriprotsess.

III töötuba toimub 30.10.2025 ja on suunatud asutuses E-ITS rakendamise
eest vastutavatele isikutele. Kasutatakse RIA poolt loodud töövahendit
infoturbe meetmete rakendusplaani koostamiseks. Lisaks on töötoa eesmärk
tutvustada E-ITSi alusel loodavaid dokumente ja anda soovitused nende
koostamiseks. Toimub minimaalset vajalike dokumentide ja sisekordade
väljaselgitamine ning näidise koostamine.

II-III töötuba on praktilised, st töötubade alguses antakse ülevaade
käsitletavast teemast, mille järel tehakse koos juhendajaga protsess
vähendatud mahus läbi. Teise töötoa lõpus saavad osalejad iseseisva
ülesande, mis tuleb enne järgmist töötuba ära teha.

Töötubade seerias osalemise tingimused:

*       Juhi kaasatus ja osalemine 16.10.2025 kohtumisel;

*       asutus alustab E-ITSi rakendamisega kohe ja olemas on
kolmeliikmeline juhtgrupp, kellest vähemalt üks on juhtkonna liige;

*       osalemine kõigis töötubades (asutuse juht I töötoas, E-ITSi
rakendamise eest vastutavad isikud II-III töötoas);

*       aktiivne osavõtt töötubades ja iseseisvate ülesannete tegemine
töötubade vahelisel ajal.

Päevakava koos muu olulise informatsiooniga saadame teile enne ürituse
toimumist eraldi e-kirjaga.

Registreerimine kõigisse töötubadesse toimub ühel vormil:
https://www.conference-expert.eu/et/eits-tootoad-vanglad-kytus-kohtud

Töötubade läbiviimist rahastab Euroopa Liit taasterahastu NextGenerationEU
vahenditest.

Ikka head!

Kristiina Heinoja

ekspert

 <mailto:[email-masked]> [email-masked]

Riigi Infosüsteemi Amet

Küberturvalisuse keskus NCSC-EE

Infoturbe meetmete osakond

Pärnu mnt 139a, Tallinn 15169

 <http://www.ria.ee/> www.ria.ee